KOMMISSIONEN FOR DE EUROPÆISKE FÆLLESSKABER 
K0M(92) 97 endelig udg.-SYN 407 
Bruxelles, den30 . marts 1992 
Forslag ti I 
RÅDETS FORORDNING (EØF) 
om transitstatistikker og statistikker over toldoplag i forbindelse mod 
udveksling af goder mellem medlemsstater 
(forelagt af Kommissionen) 

BEGRUNDELSE 
1. I Rådets forordning (EØF) nr. 3330/91 af 7. november 1991 om statistikker 
over udveksling af goder mellem medlemsstater fastsættes det i artikel 4, 
at visse varebevægelser fra en medlemsstat til en anden er omfattet af 
transitstatistikken eller statistikken over toldoplag, og i artikel 31 at 
Rådet på forslag af Kommissionen vedtager de bestemmelser, der er 
nødvendige for udarbejdelsen af de omhandlede statistikker. Det er med 
henvisning hertil, at Kommissionen fremsætter dette forordningsforslag. 
2. Der har ikke på nuværende tidspunkt kunnet konstateres noget egentligt 
behov på fællesskabsplan for transitstatistikker og statistikker over 
toldoplag, men flere medlemsstater udarbejder allerede eller påtænker at 
udarbejde sådanne statistikker. Hvis der ved gennemførelsen af det indre 
marked ikke er fastslagt EF-regler for disse to områder, vil 
medlemsstaterne ikke kunne indhente de fornødne oplysninger. Der er 
derfor brug for retningslinjer, som sikrer, at medlemsstaterne kan 
indsamle de oplysninger, der er nødvendige for at udarbejde disse 
statistikker. 
3. Med baggrund i afskaffelsen af toldformaliteterne ved Fællesskabets indre 
grænser er det ligesom i forordning (EØF) nr. 3330/91 også hensigten med 
denne forordning at opstille et nyt system til indsamling af statistiske 
oplysninger baseret på en direkte kontakt med de oplysningspligtige og at 
fastlægge, hvilke metoder der skal anvendes. Der er således fastsat 
retningslinjer, der skal hindre, at de oplysningspligtiges arbejde øges 
unødigt, og at byrden bliver for ulige fordelt medlemsstaterne imellem. 
Det angives bl.a., hvilke indberetningsmedier og nomenklaturer, der kan 
anvendes, og hvilke oplysninger, der skal meddeles. 
Da medlemsstaterne ikke umiddelbart kan sidestilles, vil de få 
forholdsvis stor handlefrihed, i den udstrækning dette ikke strider mod 
princippet om at begrænse de oplysningspligtiges arbejde. 
4. For at lempe indberetningsbyrden er der i øvrigt også fastsat statistiske 
tærskler, som afgør, hvornår der foreligger en forpligtelse til at 
indberette statistiske oplysninger. Der er reelt tale om mindstetærskler, 
som vil være bindende for medlemsstaterne. 
5. Forordningen er den sidste i den række af retsakter, der skal vedtages 
af Rådet for at opfylde behovet for statistikker over udvekslingen af 
goder mellem medlemsstaterne efter udgangen af 1992. 
Rådets forordning (EØF) nr /92 af 
om transitstatistikker og statistikker over toldoplag i forbindelse med 
udveksling af goder mellem medlemsstater 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske økonomiske 
Fællesskab, særlig artikel 100 A, 
under henvisning til Rådets forordning (EØF) nr. 3330/91 af 7. november 1991 
om statistikker over udveksling af goder mellem medlemsstater(*), særlig 
artikel 4 og 31, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og Sociale Udvalg, og 
ud fra følgende betragtninger: 
Som et led i gennemførelsen af det indre marked skal toldformaliteter, 
-kontrol og -dokumenter afskaffes ved alle varebevægelser på tværs af 
Fællesskabets indre grænser; 
medlemsstaterne kan dog fortsat have behov for statistiske oplysninger om 
varer, der befordres i transit, og varer, der tilføres eller fraføres 
toldoplag, i forbindelse med udveksling af goder mellem medlemsstater; 
der er derfor brug for retningslinjer for, hvorledes medlemsstaterne skal 
tilrettelægge indsamlingen af statistiske oplysninger om disse 
varebevægelser, for at hindre, at medlemsstaterne stiller vidt forskellige 
krav til de oplysningspligtige; 
det er således nødvendigt at klarlægge formålet med transitstatistikker og 
statistikker over toldoplag og tilrettelægge indsamlingen af oplysninger på 
grundlag heraf samt at sikre, at oplysningerne søges fra eksisterende 
administrative kilder, og at eventuelle manglende oplysninger indhentes fra 
de kompetente administrative myndigheder for ikke at øge de 
oplysningspligtiges arbejde unødigt; 
de oplysningspligtiges arbejde bør begrænses mest muligt, både hvad angår 
nomenklaturer, de oplysninger, der skal indberettes, og indberetningsmedier; 
det vil både for transitstatistikker og statistikker over toldoplag være 
nødvendigt at lette det indberetningsarbejde, der pålægges navnlig små og 
mellemstore virksomheder, hvilket skal ske ved hjælp af statistiske tærskler; 
Kommissionen skal ikke blot fastsætte de fornødne bestemmelser for at 
gennemføre denne forordning, men også garantere, at de 
gennemførelsesbestemmelser, som vedtages af medlemsstaterne, ikke strider 
imod princippet om at begrænse de oplysningspligtiges arbejde mest muligt; 
det vil i den forbindelse være hensigtsmæssigt, at Kommissionen bistås af 
Udvalget for Statistikker over Udveksling af Goder mellem Medlemsstater -
UDSTEDT FØLGENDE FORORDNING: 
(1) EFT nr. L 316 af 16.11.1991, 
Artikel 1 
1. Med henblik på udarbejdelse af transitstatistikker og statistikker over 
toldoplag kan medlemsstaterne indsamle oplysninger om udveksling af goder 
mellem medlemsstater i overensstemmelse med de bestemmelser, der 
fastsættes i denne forordning. 
2. De medlemsstater, der benytter sig af denne mulighed, giver Kommissionen 
meddelelse herom. 
Artikel 2 
1. Definitionerne i artikel 2, litra a), b), c), d), e) og f), i forordning 
(EØF) nr. 3330/91 finder anvendelse i denne forordning. 
2. I denne forordning forstås ved: 
a) transit: befordring gennem en medlemsstat af varer, der sendes fra ét 
sted til et andet uden for denne medlemsstat 
b) afbrudt transit: transitbefordring, der afbrydes undervejs, f.eks. i 
forbindelse med omladning 
c) toldoplagsprocedure: den procedure, der defineres i artikel 1 og 2 i 
Rådets forordning (EØF) nr. 2503/88 af 25. juli 1988 om toldoplag^1) 
d) kompetente statistiske myndigheder: de myndigheder i de enkelte 
medlemsstater, som er ansvarlige for udarbejdelse af statistikker 
over udveksling af goder mellem medlemsstater. 
M 
(1) EFT nr. L 225 af 15.8.1988, s. 1 
Artikel 3 
Med henblik på udarbejdelse af transitstatistikker i en medlemsstat indsamles 
der oplysninger om de varer, der er nævnt i artikel 3 i forordning (EØF) nr. 
3330/91, og som befinder sig i afbrudt transit i denne medlemsstat, medmindre 
disse varer er kommet ind i medlemsstaten som ikke-fællesskabsvarer og derpå 
bragt i fri omsætning i denne medlemsstat. 
Artikel 4 
Med henblik på udarbejdelse af statistikker over toldoplag i en medlemsstat 
indsamles der oplysninger om de varer, der er nævnt i artikel 3 i forordning 
(EØF) nr. 3330/91, og som: 
a) uden at toldoplagsproceduren bringes til ophør, som omhandlet i artikel 
20 i forordning (EØF) nr. 2503/88, overføres fra et toldoplag i 
medlemsstaten til et toldoplag i en anden medlemsstat 
b) uden at toldoplagsproceduren bringes til ophør, som omhandlet i artikel 
20 i forordning (EØF) nr. 2503/88, overføres til et toldoplag i 
medlemsstaten fra et toldoplag i en anden medlemsstat 
c) er henført under toldoplagsproceduren i medlemsstaten og forsendes til en 
anden medlemsstat i henhold til proceduren for ekstern 
fællesskabsforsendelse 
d) er henført under toldoplagsproceduren i medlemsstaten og kommer fra en 
anden medlemsstat i henhold til proceduren for ekstern 
fællesskabsforsendelse. 
Artikel 5 
1. Medlemsstaterne kan på nærmere vilkår, der fastlægges af disse, give de 
oplysningspligtige tilladelse til at anvende administrative dokumenter 
eller handelsdokumenter, der også benyttes til andre formål, som 
statistisk informationsmedium. 
Medlemsstaterne kan dog med henblik på at gøre deres grundlæggende 
dokumentation ensartet indføre medier, der kun er beregnet til 
statistiske formål, forudsat at den oplysningspligtige selv kan vælge. 
2. Medlemsstaterne giver Kommissionen meddelelse om de medier, de giver 
tilladelse til eller indfører. 
Artikel 6 
1. Den oplysningspligtige i en medlemsstat er den i artikel 8 i forordning 
(EØF) nr. 3330/91 omhandlede fysiske eller juridiske person, der i denne 
medlemsstat deltager i en udveksling af goder mellem flere medlemsstater, 
og som udarbejder det administrative dokument eller det håndelsdokument, 
der skal tjene som statistisk informationsmedium i henhold til artikel 5, 
stk. 1, første afsnit. 
I mangel heraf og som en fravigelse fra bestemmelserne i artikel 8 i 
forordning (EØF) nr. 3330/91 udpeger hver medlemsstat blandt de 
administrative myndigheder, som det i første afsnit anførte dokument er 
stillet til rådighed for, den myndighed, som skal meddele oplysninger. 
2. Medlemsstaterne kan i overensstemmelse med stk. 1, andet afsnit, fritage 
de oplysningspligtige helt eller delvis for deres forpligtelser. 
3. Den oplysningspligtige eller den i stk. 1 omhandlede myndighed 
efterkommer bestemmelserne i denne forordning, de bestemmelser, der 
fastsættes af Kommissionen i overensstemmelse med artikel 30 i forordning 
(EØF) nr. 3330/91, samt de foranstaltninger, der træffes af 
medlemsstaterne med henblik på at gennemføre disse bestemmelser. 
Artikel 7 
1. I det statistiske informationsmedium, der fremsendes til de kompetente 
myndigheder: 
anføres, medmindre andet følger af artikel 34 i forordning (EØF) nr. 
3330/91, varernes almindelige handelsbetegnelse således, at de med 
lethed kan identificeres og klassificeres nøjagtigt inden for den 
mest detaljerede underopdeling, som de henhører under i den gældende 
udgave af henholdsvis Det Harmoniserede System for 
transitstatistikker og Den Kombinerede Nomenklatur for statistikker 
over toldoplag, uanset på hvilket niveau disse nomenklaturer 
anvendes; medlemsstaterne vil dog fortsat kunne anvende den 
reviderede udgave af Varenomenklaturen for De Europæiske 
Fællesskabers Transportstatistik (NST/R) i stedet for de ovennævnte 
nomenklaturer, for så vidt dette ikke strider mod de bestemmelser, 
der gælder for det benyttede medium; 
kan det endvidere kræves, at der for hver vareart anføres det 
kodenummer, der svarer til underopdelingen i den i første led 
omhandlede nomenklatur. 
2. I det statistiske informationsmedium betegnes landene ved de bogstavkoder 
eller talkoder, som er fastsat i Rådets forordning (EØF) nr. 1736/75 af 
24. juni 1975 om statistik over Fællesskabets udenrigshandel og over 
samhandelen mellem dets medlemsstater(^). 
De oplysningspligtige skal med henblik på gennemførelsen af stk. 1 følge 
de retningslinjer, der gives af de nationale myndigheder, der har 
ansvaret for at udarbejde de statistikker, som er genstand for denne 
forordning. 
(1) EFT nr. L 183 af 14.7.1975, s. 3 1 
Artikel 8 
1. De medlemsstater, der udarbejder en transitstatistik, fastsætter, hvilke 
af følgende data der skal anføres for hver vareart i det statistiske 
informationsmedium: 
a) det 1. id, hvorfra varen kommer, jf. artikel 9 
b) bestemmelseslandet, jf. artikel 9 
c) varernes mængde i bruttomasse, jf. artikel 9 
d) transportmåden, jf. artikel 9, litra f), nr. 1) 
e) det sted, hvor transitten er afbrudt, jf. artikel 9. 
2. De medlemsstater, der udarbejder en statistik over toldoplag, fastsætter, 
hvilke af følgende data der skal anføres for hver vareart i det 
statistiske informationsmedium: 
a) den medlemsstat, hvorfra varerne kommer, i den medlemsstat, som 
varerne kommer ind i, jf. artikel 9 
b) bestemmelsesmedlemsstaten, i den medlemsstat, som varerne forlader, 
jf. artikel 9 
c) oprindelseslandet, jf. artikel 9; denne oplysning kan imidlertid kun 
kræves, for så vidt det er i overensstemmelse med fællesskabsretten 
d) varernes mængde i brutto- eller nettomasse, jf. artikel 9, og i 
supplerende enheder i overensstemmelse med Den Kombinerede 
Nomenklatur, såfremt denne anvendes, jf. artikel 7, stk. 1. 
e) toldværdien 
f) den forventede transportmåde, jf. artikel 9, litra f), nr. 2). 
3. Definitioner af de i stk. 1 og 2 omhandlede oplysninger og de nærmere 
regler for, hvorledes disse anføres i det statistiske informationsmedium 
fastsættes, medmindre disse er indeholdt i denne forordning, af 
Kommissionen efter den i artikel 30 i forordning (EØF) nr. 3330/91 
fastsatte procedure. 
<l 
Artikel 9 
De i artikel 8 omhandlede oplysninger defineres som følger: 
a) land/medlemsstat, hvorfra varerne kommer: det sidste land eller den 
sidste medlemsstat, hvor varerne har været udsat for stop eller retlige 
indgreb, der ikke står i forbindelse med transporten 
b) bestemmelsesland/-medlemsstat: det ved udarbejdelsen af det statistiske 
informationsmedium sidst kendte land eller den sidst kendte medlemsstat, 
hvortil varerne skal afsendes 
c) oprindelsesland: det land, i hvilket varerne har deres oprindelse, jf. 
Rådets forordning (EØF) nr. 802/68 af 27. juni 1968 om den fælles 
definition af begrebet varers oprindelse^) 
d) bruttomasse: den samlede masse af varer og emballage med undtagelse af 
transportudstyr, bl.a. containere 
e) nettomasse: varernes faktiske masse uden emballage 
f) transportmåde: transportmåden bestemt ved det aktive transportmiddel 
1) før eller efter afbrudt transit 
2) i forbindelse med oplægning på eller fraførsel fra toldoplaget. 
(1) EFT nr. L 148 af 28.6.1968, s. 1 1 
Transportmåderne er følgende: 
Kode Benaevnelse 
1 Sotransport 
2 Jernbanetransport 
3 Vejtransport 
4 Transport ad luftvejen 
5 Postforsendelse 
7 Permanent installerede 
transportsystemer 
8 Transport ad indre vandveje 
9 Egen fremdrift 
Såfremt en af transportmåderne i kode 1, 2, 3, 4 og 8 anføres, skal det 
endvidere oplyses, om varerne transporteres i containere, jf. artikel 15, 
stk. 3, i forordning nr. 1736/75. 
g) det sted, hvor transitten er afbrudt: den havn, lufthavn eller anden 
lokalitet, hvor afbrydelsen har fundet sted, jf. artikel 2, stk. 2, litra 
b). 
Artikel 10 
1. Såfremt de i artikel 7 og 8 omhandlede oplysninger ikke er relevante for 
det administrative dokument eller håndelsdokument, der henvises til i 
artikel 5, stk. 1, første afsnit, og derfor ikke skal angives heri, 
pålægger medlemsstaterne den i artikel 6, stk. 1, andet afsnit, 
omhandlede administrative myndighed at indsamle disse oplysninger og 
fremsende dem til de kompetente statistiske myndigheder som nærmere 
fastsat af medlemsstaterne. 
2. Under iagttagelse af bestemmelserne i artikel 5, stk. 1, andet afsnit, 
fastlægger medlemsstaterne, hvilke medier der skal anvendes af den 
pågældende administrative myndighed til at fremsende disse oplysninger. 
/U> 
Artikel 11 
1. Med henblik på denne forordning defineres de statistiske tærskler som 
grænser udtrykt i henholdsvis bruttomasse for transitstatistikker og 
værdi eller masse for statistikker over toldoplag således, at de 
oplysningspligtiges forpligtelser ophæves for værdier, der kommer under 
disse tærskler. 
2. For transitstatistikker fastsættes tærskelen for hver vareart til mindst: 
50 kg for varer, der sendes som luftfragt 
1 000 kg for varer, der sendes med andre transportmidler 
3. For statistikker over toldoplag fastsættes tærskelen til mindst 800 ECU 
for hver vareart uanset varens masse eller til mindst 1 000 kg for hver 
vareart uanset varens værdi. 
Artikel 12 
1. De oplysninger, som meddeleles i henhold til denne forordning, og som er 
af fortrolig karakter eller omfattet af tavshedspligt, beskyttes ifølge 
den nationale lovgivning, der i den medlemsstat, hvor de modtages, gælder 
for oplysninger af lignende art, eller de tilsvarende bestemmelser for 
Fællesskabets instanser. 
De i første afsnit omhandlede oplysninger må ikke videregives til andre 
personer end dem, der i medlemsstaterne eller i Fællesskabets 
institutioner i kraft af deres arbejde skal have kendskab hertil. 
Oplysningerne må heller ikke anvendes til andre formål end dem, der er 
fastsat i denne forordning, medmindre den myndighed, der har meddelt dem, 
udtrykkeligt har givet sit samtykke hertil, og kun for så vidt deres 
videregivelse eller anvendelse ikke er i strid med gældende bestemmelser 
i den medlemsstat, hvor den myndighed, som har modtaget dem, er 
hjemmehørende. 
ÅÅ 
2. De oplysninger, der meddeleles i henhold til denne forordning, kan uanset 
bestemmelserne i stk. 1 anvendes i forbindelse med en efterfølgende 
retssag eller retsforfølgning. 
Den kompetente myndighed i den medlemsstat, der har afgivet de pågældende 
oplysninger, underrettes straks om en sådan anvendelse. 
Artikel 13 
1. De nødvendige gennemførelsesbestemmelser til denne forordning fastsættes 
efter den i artikel 30 i forordning (EØF) nr. 3330/91 anførte procedure. 
2. Medlemsstaterne kan fastsætte de bestemmelser, der er nødvendige for at 
indsamle oplysninger med henblik på udarbejdelsen af transitstatistikker 
og statistikker over toldoplag, medmindre sådanne bestemmelser er 
indeholdt i denne forordning eller fastsat af Kommissionen i henhold til 
stk. 1. 
Såfremt disse nationale bestemmelser medfører, at der ikke sker en 
lettelse af byrden for de oplysningspligtige, vedtager Kommissionen i 
overensstemmelse med ovennævnte artikel bestemmelser, som på ny skaber 
grundlag for denne lettelse. 
Artikel 14 
Medlemsstaterne underretter Kommissionen om de foranstaltninger, de træffer 
for at anvende denne forordning. 
Artikel 15 
Udvalget for Statistikker over Udveksling af Goder mellem Medlemsstater, som 
er nedsat i henhold til artikel 29 i forordning (EØF) nr. 3330/91, kan 
behandle ethvert spørgsmål, der vedrører anvendelsen af denne forordning, og 
som forelægges af formanden enten på eget initiativ eller på anmodning af en 
medlemsstats repræsentant. 
tX 
Artikel 16 
Denne forordning træder i kraft på tredjedagen efter offentliggørelsen i De 
Europæiske Fællesskabers Tidende. 
Forordningen anvendes fra den i artikel 35, stk. 2, i forordning (EØF) nr. 
3330/91 omhandlede dato. 
A% 
INDVIRKNING PÅ SMV OG BESKÆFTIGELSEN 
1. Virksomhedernes administrative forpligtelser i forbindelse med anvendelse 
af lovgiv; ngen 
I forordningen fastlægges ikke nye indberetningsforpligtelser i forhold 
til den aktuelle situation; derimod anbefales det at anvende dokumenter, 
der allerede bruges til andre formål, som statistiske informationsmedier. 
Det skal fremhæves, at forordningen har til formål at opfylde 
medlemsstaternes behov. Fællesskabet som sådant har endnu ikke 
konstateret lignende informationsbehov. 
2. Fordele for virksomheden 
Forordningen har til formål at standardisere procedurerne, og der 
fastsættes øvre grænser for kravene til statistik. Med henblik på at 
begrænse respondenternes indberetningsbyrde er der i forordningen fastsat 
tærskler, som er afgørende for, om virksomhederne er forpligtet til at 
indberette statistiske oplysninger. 
Det er klart, at statistikker generelt direkte eller indirekte bibringer 
virksomhederne fordele, i og med at disse på én gang både er leverandører 
og brugere af statistisk information. 
3. Ulemper for virksomheden 
En indberetningsforpligtelse, uanset art, kan altid anses for at være en 
byrde for virksomhederne; med forordningen forsøges denne byrde dog 
reduceret, bl.a. ved indførelse af forenklede procedurer. 
4. Indvirkning på beskæftigelsen 
Forordningen skulle hverken have negativ eller positiv indvirkning på 
beskæftigelsen: den har til formål at sikre indsamlingen af data til brug 
ved udarbejdelse af statistikker i en række medlemsstater ved at tilpasse 
rammen og metodologien for disse statistikker til den særlige situation, 
der opstår på dette område ved indførelsen af det indre marked. 
5. Har der fundet forudgående samråd sted med arbejdsmarkedets parter? 
Hvad angår varebevægelser i forbindelse med transit og toldoplag hidrører 
denne forordning dog fra en forpligtelse i Rådets forordning nr. 3330/91 
om statistikker over udveksling af goder mellem medlemsstater. Denne 
forordning - herunder denne særlige bestemmelse - har været genstand for 
udtalelser fra Det Økonomiske og Sociale Udvalg og har skullet følge 
samarbejdsproceduren med Europa-Parlamentet efter at være blevet nøje 
forberedt af Kommissionens tjenestegrene, der under hele processen har 
holdt de vigtigste berørte faglige organisationer orienteret. 
AU 
ISSN 0254-1459 
KOM(92) 97 
DOKUMENTER 
DA 17 
Katalognummer: CB-CO-92-108-DA-C 
ISBN 92-77-42064-2 
Kontoret for De Europæiske Fællesskabers Officielle Publikationer 
L-2985 Luxembourg